##  PODOPOLAGAČKI RADOVI

 Nabavka, isporuka i ugradnja samorazlivajućeg glatkog epoksidnog podnog sistema za visokofrekventnu upotrebu tipa **''MAPEFLOOR SYSTEM 33''** proizvođača MAPEI ili odgovarajući koja ispunjava sledeće minimalne zahteve:

* otpornost na abraziju od 70 mg *prema Taber testu CS18*
* čvrstoću pri pritisku od 67 N/mm² *prema EN 196-1*
* čvrstoću pri savijanju od 28 N/mm² *prema EN 196-1*
* čvrstoću pri udaru od 20 N/m *prema EN ISO 6272*
* sjajnu završnu obradu
* čvrstoću po shore od 78 Shore-a nakon 7 dana *prema DIN 53505*
* reakcije na požar Bfl - S1 *prema EN 13501-1*

 Pre ugradnje narednih slojeva, potrebno je proveriti da podloga bude čvrsta, ravna, suva (maksimalno 4 % po CM metodi), bez pukotina i očišćena od raznih nečistoća, masti, ulja, prašine i bez nevezanih i slabo vezanih delova. Nakon provere, podlogu pripremiti mehaničkim brušenjem ili sačmarenjem, a potom novonastalu prašinu ukloniti industrijskim usisivačem. Preko pripremljene podloge ugraditi mešavinu kvarcnog peska **Quartz** **0,5** i dvokomponentnog epoksidnog premaza **Primer SN**.Nakon očvršćavanja, celom površinom poda je potrebno posuti kvarcni pesak **Quartz 0,5**, dok je višak potrebno usisati. Preko ovako ugrađenih slojeva naneti samorazlivajuću epoksidnu smolu visokih mehaničkih svojstava **Mapefloor I 300 SL** sa dodatkom kvarcnog peska **Quartz 0,25** i tonera **Mapecolor Pasta** nazubljenom gletericom, a potom preći igličastim valjkom kako bi uklonili zarobljeni vazduh.